Musikant-skietery: Beamptes vas; "ontvoerde" sakeman opgespoor | Maroela Media
Musikant-skietery: Beamptes vas; "ontvoerde" sakeman opgespoor
Khuli Chana se voertuig. Foto: Verskaf
'n Aanklagte van poging tot moord is teen die polisiebeamptes aanhangig gemaak wat Maandag in die vroeë oggendure 'n musikant in Midrand geskiet en gewond het.
"Die dossier gaan aan die Onafhanklike Polisie-ondersoekdirektoraat (Opod) gestuur word vir 'n onafhanklike ondersoek," het lt.kol. Lungelo Dlamini, 'n polisiewoordvoerder van Gauteng, Dinsdag gesê. "Alle beamptes wat by die voorval betrokke was, is aangesê om hulself vir 'n ondersoek voor te berei."
Dit is in die stadium nog nie bekend hoeveel beamptes deur Opod ondersoek gaan word nie.
Maroela Media het Maandag berig Khulan Morule, ook bekend as Khuli Chana, 'n 31-jarige kletsrymer wat al verskeie toekennings vir sy musiek ontvang het, is deur beamptes van 'n ongemerkte polisieminibus geskiet.
Die beamptes van Bedfordview het glo 'n voertuig van 'n vermeende ontvoerder ingewag, en Khuli se luukse voertuig as die verdagte motor aangesien. Lees meer hier.
Die binnekant van Khuli se voertuig.
Intussen is die vermeende ontvoerder Maandag in hegtenis geneem. "'n Polisiebeampte, in sy 30s, is in hegtenis geneem op aanklagte van ontvoering en afpersing," het Dlamini verder gesê.
'n 9mm-pistool is in sy besit gevind en hy is in hegtenis geneem op 'n aanklag van huisbraak en ontvoering. Dié beampte moet Woensdag in die hof verskyn. Die ontvoerde slagoffer, 'n sakeman van Bedfordview, is Maandag in Pretoria opgespoor. 'n Losprys van R100 000 is vir Khulan Morule, ook bekend as Khuli Chana sy vrylating geëis. "Hy is ná 'n huisbraak in Bedfordview ontvoer en is later in Pretoria afgelaai. Hy is ongedeerd na die Atteridgeville-polisiestasie geneem."
Khulan Morule Khuli Chana skietery
Video: Vierjarige red haar pa se lewe
Hierdie berig maak geen sin nie. Dit klink of die sanger en die ontvoerde dieselfde persoon is of verstaan ek net verkeerd.